**Srednja škola fra Andrije Kačića Miošića**

Makarska, Breljanska 3

Tel. 021/610-304

[**http://www.ss-fraandrijekacicamiosica-ma.skole.hr/**](http://www.ss-fraandrijekacicamiosica-ma.skole.hr/)

**OPĆA / JEZIČNA GIMNAZIJA**

Gimnazija je općeobrazovna škola čija je svrha osposobiti učenika za logičko i stvaralačko mišljenje, samostalno učenje, razviti intelektualnu širinu, potrebu za novim saznanjima i istraživačkom djelatnošću.

Iz nastavnog programa vidljivo je da opća gimnazija uravnotežuje prirodoslovne, matematičke i jezične sadržaje, dok jezična gimnazija u svojem planu ima povećanu satnicu stranih jezika.

Srednje obrazovanje završava polaganjem državne mature.

Gimnazija je kao općeobrazovna škola prijelazni stupanj k profesionalnom osposobljavanju na sveučilišnim i stručnim studijima; ne daje zanimanje nego srednju školsku spremu.

Gimnazija predstavlja glavni izvor studenata na gotovo svim sveučilištima, njen osnovni zadatak je priprema učenika za nastavak školovanja. Prateći upis gimnazijalaca na studij, možemo se pohvaliti da naši učenici koji na vrijeme počnu s pripremama zaista i upišu onaj studij koji žele.

Ponosimo se uspjesima naših učenika i njihovih profesora na županijskim i državnim natjecanjima.

**IZBORNA NASTAVA:**

**♦ Informatika**

**♦ Talijanski jezik**

**♦ Psihologija**

**♦ DSD (njemačka jezična diploma)**

**♦ ...**

**ŠKOLA NUDI IZVANNASTAVNE SADRŽAJE:**

**♦ Školski list *Krugovi koji se šire***

**♦ Natjecanja (matematika,kemija, fizika, biologija, LiDraNo, zemljopis, strani jezici; sport …)**

**♦ Odlasci u kazalište**

**♦ Sportski turniri**

**♦ Izleti**

**♦ Humanitarne aktivnosti**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nastavni predmet** | **Opća gimnazija** | | | | **Jezična gimnazija** | | | |
| Tjedni broj sati | | | | Tjedni broj sati | | | |
| **1. r.** | **2. r.** | **3. r.** | **4. r.** | **1. r.** | **2. r.** | **3. r.** | **4. r.** |
| a) ZAJEDNIČKI DIO | | | | | | | | |
| Hrvatski jezik | 4 | 4 | 4 | 4 | 4 | 4 | 4 | 4 |
| Strani jezik I. | 3 | 3 | 3 | 3 | 4 | 4 | 4 | 4 |
| Strani jezik II. | 2 | 2 | 2 | 2 | 4 | 3 | 3 | 3 |
| Latinski jezik | 2 | 2 | - | - | 2 | 2 | - | - |
| Glazbena umjetnost | 1 | 1 | 1 | 1 | 1 | 1 | 1 | 1 |
| Likovna umjetnost | 1 | 1 | 1 | 1 | 1 | 1 | 1 | 1 |
| Psihologija | - | 1 | 1 | - | - | - | 2 | - |
| Logika | - | - | 1 | - | - | - | 1 | - |
| Filozofija | - | - | - | 2 | - | - | - | 2 |
| Sociologija | - | - | 2 | - | - | - | 2 | - |
| Povijest | 2 | 2 | 2 | 3 | 2 | 2 | 2 | 2 |
| Geografija | 2 | 2 | 2 | 2 | 2 | 2 | 1 | 2 |
| Matematika | 4 | 4 | 3 | 3 | 3 | 3 | 3 | 3 |
| Fizika | 2 | 2 | 2 | 2 | 2 | 2 | 2\* | 2\* |
| Kemija | 2 | 2 | 2 | 2 | 2 | 2 | 2\* | 2\* |
| Biologija | 2 | 2 | 2 | 2 | 2 | 2 | 2\* | 2\* |
| Informatika | 2 | - | - | - | - | 2 | - | - |
| Politika i gospodarstvo | - | - | - | 1 | - | - | - | 1 |
| TZK | 2 | 2 | 2 | 2 | 2 | 2 | 2 | 2 |
| b) IZBORNI DIO | | | | | | | | |
| Vjeronauk / Etika | 1 | 1 | 1 | 1 | 1 | 1 | 1 | 1 |
| Izborni predmeti\*\* | - | 2 | 2 | 2 | - | - | - | - |
| Strani jezik (talijanski jezik) | - | - | - | - | - | - | 2\* | 2\* |
| **UKUPNO** | **32** | **33** | **32** | **32** | **32** | **33** | **32** | **31** |

\* U jezičnoj gimnaziji u trećem i četvrtom razredu umjesto jednog predmeta iz prirodne skupine (fizika, biologija, kemija) može se odabrati strani jezik (talijanski jezik).

\*\* U općoj gimnaziji u drugom razredu bira se jedan izborni predmet (informatika, talijanski jezik, psihologija…).

Škola nudi mogućnost učenja velikog broja stranih jezika; uz redovnu i izbornu nastavu (engleski, njemački, talijanski), organizirana je i fakultativna nastava iz njemačkog jezika (DSD jezična diploma), ruskog, talijanskog i francuskog jezika.